
הצעת חוק דמי מחלה (היעדרות בשל מחלת ילד) (תיקון – עובד העומד בראש משפחה חד-הורית), התשס"א2001-
הצעתם של חברי הכנסת: תמר גוז'נסקי, ענת מאור, מוחמד ברכה, עסאם מח'ול


היו"ר דוד טל:			אני מתכבד לפתוח את ישיבת ועדת העבודה, 
 				הרווחה והבריאות.
על סדר יומנו הצעת חוק דמי מחלה (היעדרות בשל מחלת ילד) (תיקון – עובד העומד בראש משפחה חד-הורית), התשס"א2001-, הצעת חוק של חברת הכנסת תמר גוז'נסקי של חברת הכנסת ענת מאור ושל מספר חברי כנסת נוספים.

תמר גוז'נסקי:			אדוני היושב-ראש, חוק דמי מחלה קובע שהורה 
 				יכול להשתמש בדמי המחלה שנרשמו או שנצברו לזכותו לצורך טיפול בילד חולה ולשם כך להיעדר מהעבודה. החוק מדבר היום על שמונה ימי מחלה.

הבעיה התעוררה כאשר מדובר בהורה יחיד שזכאי לשמונה ימים כאשר אם היו שני הורים, הם היו זכאים ל16- ימי מחלה.

לכן מוגשת הבקשה שזכתה בתמיכת הממשלה שבמקרה ל הורה יחיד ניתן יהיה לזקוף 12 ימי מחלה.

היו"ר דוד טל:			לא נותנים 16 ימים.

תמר גוז'נסקי:			בטעות חשבתי שמדובר על ששה ימים ולכן נקבתי 
 				במספר 12.

קריאה:				זאת לא טעות. בעת שהוגשה ההצעה היו ששה ימי 
 				מחלה.

תמר גוז'נסקי:			אמרו לי שתמיכת הממשלה היא ב12- ימים ורק 
 				אחרי שהחוק עבר נודע לי שמדובר לא בשמונה ימים כפול שניים אלא ב12- ימים בלבד.

חברת הכנסת ענת מאור הגישה את הצעתה מאוחר יותר ובהצעה שלה מדובר על 16 ימים.

כמובן אדוני היושב-ראש, היה ודעתו שונה, אפשר לשנות את ההצעה.

היו"ר דוד טל:			אפשר כמובן לומר 16 ימים אבל אנחנו צריכים 
 				לשמוע מה דעת האוצר. אתמול הייתה לי שיחה עם שר האוצר וביקשתי ממנו שנציגי האוצר לא יהיו אוטומטית נגד אלא שיאמרו שאפשר בתנאים כאלה ואחרים וכולי. הייתי רוצה שהם יהיו יצירתיים, פעם יהיו בעד, פעם בעד בתנאים מסוימים, אבל כל הזמן הם נגד וזה יוצר אנטיגוניזם בוועדה ומקומם.

עמיחי כץ:			גם במקרה הזה היינו נגד, אבל בכל-זאת לא 
 				החלטנו כך.

תמר גוז'נסקי:			זה לא עולה למדינה. אלה ימי מחלה צבורים של 
 				העובד.

עמיחי כץ:			זו לא עלות תקציבית ישירה, אבל זה כן עולה.

היו"ר דוד טל:			מה העלות התקציבית?

עמיחי כץ:			אי-אפשר לומר. אפשר לומר שהעלות התקציבית 
 				היא זניחה.

היו"ר דוד טל:			אם היא זניחה, מה איכפת לכם שזה יהיה 16 
 				ימים? כל האנשים מנצלים את ימי המחלה?

עמיחי כץ:			אפשר לומר שזה יהיה, אבל לא זו הסיבה  בגינה 
 				התנגדנו. אנחנו חששנו מהשלכות רוחב, מהרחבת חוק דמי חלה כשכל הנושא מתרחב למשפחות חד-הוריות כאשר בצנרת מונחת הצעת חוק שתאפשר לקיחת דמי מחלה עבור בן משפחה חד-הורי ולאו דווקא ילד.

היו"ר דוד טל:			אם הייתי בא בהצעה להוריד ממשפחות רגילות 
 				שלושה ימים ולהוסיף כאן, הייתם מקבלים את זה? כדאי לכם.

עמיחי כץ:			אני מניח שכן. יש לי גם נימוקים יותר ענייניים. 
 				החשבון נכון אבל בחשבון הכללי למשפחה חד-הורית לא מגיעים לה 36 ימי מחלה אלא מגיע לה רק 18 ימי מחלה. זאת אומרת, אם היא מנצלת את כל הימים על ילד, בעצם לא יישארו לה יותר ימים.

תמר גוז'נסקי:			דמי המחלה זה עניין אישי לגמרי.

מיכאל אטלן:			בחוק עובדים זרים, בכל התיקונים לחוק 
 				העובדים הזרים האוצר הלך אתנו עד הסוף ובגישה שלו לגבי עובדים זרים האוצר ומשרד העבודה הולכים יד ביד.

עמיחי כץ:			יש היום מה שנקרא פול משפחתי  ולהם 36 ימים 
 				אם שניהם עובדים, כך שבעצם מוקצים להם 16 ימים בגין ילד חולה. זאת אומרת ש12- ימים מתוך 36 מופנים לילד. במשפחות חד-הוריות זה יהיה 16 מתוך 18 ימים ולכן יש פה יחס לא הוגן שיכול להשפיע על הורים. הורה שאין לו בן-זוג, יוכל לקחת גם בגין ההורים של בן-זוגו שאיננו כאשר היום עובד יכול לקחת שלושה ימים עבור ההורה של הבן-זוג.

היו"ר דוד טל:			חברת הכנסת מאור, צירפנו את הצעת החוק של 
 				גבירתי להצעת החוק של חברת הכנסת גוז'נסקי.

ענת מאור:			ברור.
				הצעת החוק שאני הגשתי נבעה מפניות אישיות רבות שהתקבלו אצלי. בסך הכל אנחנו לא יושבים בחדר האטום ויוזמים הצעות חוק אלא אנחנו נפגשים עם אנשים או שהם פונים אלינו. אנחנו נפגשים הרבה מאוד עם משפחות חד-הוריות וקרה ששלוש משפחות חד-הוריות פנו אלי. בהתחלה לא קלטתי את הסוגייה וגם לא התמצאתי בה מספיק. אני אומרת שאנחנו מדברים בצורך הכרחי כי כשהילד חולה אנשים נקלעים למצוקה נוראית.

אחרי שתמר גוז'נסקי התפשרה, עכשיו אני מבינה שזה נבע מחוסר תשומת לב, אמרתי שאם לא יהיה מנוס, מוטב 12 ימים מאשר כלום אבל אני פונה למשרד המשפטים ולמשרד העבודה והרווחה לבדוק שוב את ה16- ימים.

אנחנו צריכים לשמור על אמינות כלפי הסכמות אבל אני כן חושבת שבין קריאה ראשונה לקריאה שנייה ושלישית יכולים לחול שינויים. אני  פונה שוב למשרד העבודה והרווחה ולמשרד האוצר שיבדקו את האפשרות לתת 16 ימים.

מיכאל אטלן:			רציונל אחד יותר חשוב מאשר המספר המדויק 
 				והוא שלא ישתמע שאנחנו כאן מדברים על חישוב אריתמטי. כל הקונספציה של החוק היא לא ללכת לפי עומס כך שכאשר כמות העומס גדלה, מספר הימים גדל. אם זה היה כך, לכל ילד היו צריכים להיות ששה ימים או איקס ימים ומספר הימים היה צריך  להיות פונקציה של מספר הילדים באופן אריתמטי, אבל זה לא כך. לכן גם הקונספציה הזו שצריך להכפיל בשניים כי יש שני בני זוג, היא לא נכונה.

היו"ר דוד טל:			אני חושב שעצם ההצעה היא מבורכת, אפילו אם 
 				יסכימו רק על 12 ימים.
אני חושב שלא נכביר במלים אלא נאשר את הצעת החוק כפי שהיא.

ענת מאור:			לא נפנה אליהם בבקשה לבדוק לקראת קריאה 
 				שנייה ושלישית?

היו"ר דוד טל:			הם יכולים לבדוק אבל הם יבדקו ויתנו לנו 
 				תשובה שלילית.

מיכאל אטלן:			אם רוצים לחוקק את זה מהר, לשם מה לנו 
 				בדיקות נוספות? יש עמדת ממשלה.

היו"ר דוד טל:			לא כדאי להעלות את זה שוב בוועדת החקיקה כי 
 				זה ייתקע שם.

יוסף גווילי:			אנחנו בדעה שלא צריך להגזים בזכויות יתר 
 				שעלולות בסופו של דבר לשמש כבומרנג למי שרוצה להיטיב.

ענת מאור:			אני לא מסכימה עם הדברים. צריך לדעת 
 				שמשפחה חד-הורית היא במצב מסוים והיא נקלעת למצב אמיתי בלתי אפשרי. כולנו יודעים לפעמים גם 16 ימים לא מספיקים. לפחות צריך להיות השוויון הזה.

היו"ר דוד טל:			רבותיי, אנחנו מאשרים את הצעת החוק.

שי סומך:			יכול להיות שהמילה הורה היא מיותרת והיא 
 				תגרום לצמצום החוק.

היו"ר דוד טל:			כדרכי בקודש אני מסמיך את היועצת המשפטית 
 				של הוועדה יחד עם היועצים המשפטיים של המשרדים השונים לכתוב את הנוסח המתאים.

קריאה:				אם כן, אנחנו מדברים בהצעת חוק אחת.

היו"ר דוד טל:			כן.

ענת מאור:			גם לחברת הכנסת נעמי חזן יש הצעת חוק בנושא.
				
היו"ר דוד טל:			אם אין התנגדות למציעות, נראה אם אפשר לשלב 
 				את כל הצעות החוק. מבחינתי אין בעיה, בתנאי שזה בהסכמת המציעות.

אשר על כן אנחנו מעבירים את הצעות החוק הללו ליועצת המשפטית של הוועדה שתנסח את שתי ההצעות ביחד על-פי הסכמות הממשלה והן יועברו לדיון במליאת הכנסת.

תודה רבה.

